ai4bharat/Pralekha huggingface dataset:
रक्षा मंत्रालय
राष्ट्रपति ने फ्लाइट लेफ्टिनेंट आनंद सिंह फ्लाइंग  को वायु सेना पदक  प्रदान किए
(फ्लाइट लेफ्टिनेंट आनंद सिंह 1680 मीटर की ऊंचाई पर श्रीनगर के मिग-21 बाइसन स्क्वाड्रन ऑपरेटिंग यूनिट में तैनात हैं। वह पूरी तरह से ऑपरेशनल पायलट हैं जिनके पास 490 घंटे विमान उड़ान का अनुभव है जिसमें से सिर्फ 129 घंटे एकल प्रकार का विमान उड़ाने का अनुभव है।
सिंगल इंजन मिग 21 एयरक्राफ्ट में टेक-ऑफ के बाद आफ्टरबर्नर  का फेल होना सबसे बड़ा खतरा है क्योंकि यह थ्रस्ट की उपलब्ध को कम कर देता है और जिसके चलते विमान ऊंचाई से जमीन की ओर तेजी से आ जाता है। श्रीनगर जैसे उच्च वायुमार्ग में विमानों को उड़ाते समय जोखिम कई गुना बढ़ा जाता है क्योंकि मैदानी इलाकों के मुकाबले थ्रस्ट 12 फीसदी कम होता है। इस दुर्गम मार्ग पर विमान उड़ाने के लिए पायलट को बहुत तेजी से प्रक्रिया देना, असाधारण उड़ान कौशल और अदम्य साहस की जरूरत होती है क्योंकि विामन को कम गति और कम ऊंचाई से उड़ान भरना होता है।
13 मई 2020 को, फ्लाइट लेफ्टिनेंट आनंद सिंह को पीआई उड़ान को उड़ाने लेने के लिए अधिकृत किया गया था। उड़ान भरने के बाद, जमीन से 30-40 मीटर की ऊंचाई पर, उन्होंने अनुभव किया कि आफ्टरबर्नर फेल हो गया है जिसके चलते इंजन का पावर घट गया है और विमान नीचे आ गया है। संकट के समय अपने अपने को शांत बनाए रखते हुए, फ्लाइट लेफ्टिनेंट आनंद सिंह ने इंजन के मापदंडों की जांच की, आपातकाल स्थिति की पहचान की और उसे सही करने की कदम उठाया। इस दौरान उन्होंने बहुत धीमी गति से जमीन के कुछ मीटर ऊपर विमान का उड़ाना जारी रखा।अपने जीवन को गंभीर खतरे में डालकर और विमान की सुरक्षा के लिए उन्होंने पेशेवर तरीके से सीमित शक्ति का उपयोग किया और विमान को खतरे से बाहर निकालकर सुरक्षित लैंडिंग कराया। उन्होंने जिस चुस्ती और पेशेवर तरीके से संकट को पहचाना, आपातकालीन समय में सही कदम उठाया और विमान को एक पेशेवर तरीके से संभाला, जिसमें वायुसेना की उच्चतम परंपराओं को ध्यान में रखते हुए अपने सीमित अनुभव के कारण विमान की बचाने में कामयब हुए। अपनी विशिष्ट बहादुरी से विमान दुर्घटना को टालने और जमीन पर नागरिकों के जीवन को बचाने में वे कामयाब हुए।
उनके द्वारा गंभीर खतरे के बीच दिखाए गए अदम्य साहस और असाधारण उड़ान कौशल के लिए, फ्लाइट लेफ्टिनेंट आनंद सिंह को वायु सेना पदक  से सम्मानित किया जाता है।
पर्यटन मंत्रालय
केंद्रीय पर्यटन एवं संस्कृति और पूर्वोत्तर क्षेत्र विकास  मंत्री पंजाब, हरियाणा और केंद्र शासित प्रदेश चंडीगढ़ के पर्यटन विभागों के अधिकारियों के साथ समीक्षा बैठक की
पर्यटन क्षेत्र में अधिकतम लाभ प्राप्त करने के लिए केंद्र और राज्य सरकारों के विभिन्न कार्यक्रमों में तालमेल जरूरी: श्री जी. किशन रेड्डी
आनंदपुर साहिब - फतेगढ़ साहिब - चमकौर साहिब – फिरोजपुर - अमृतसर के विकास के लिए पंजाब के पर्यटन मंत्रालय ने स्वदेश दर्शन के तहत एक हेरिटेज सर्किट को मंजूरी दी
केंद्रीय पर्यटन एवं संस्कृति और पूर्वोत्तर क्षेत्र विकास  मंत्री श्री जी. किशन रेड्डी ने आज एक बैठक में तीर्थयात्रा कायाकल्प और आध्यात्मिक संवृद्धि अभियान  और भारत सरकार के पर्यटन मंत्रालय की स्वदेश दर्शन योजनाओं के तहत विभिन्न परियोजनाओं की स्थिति की समीक्षा की। यह बैठक चंडीगढ़ में हरियाणा राजभवन में पंजाब, हरियाणा और केंद्र शासित प्रदेश चंडीगढ़ के पर्यटन विभाग के अधिकारियों और होटल प्रबंधन संस्थानों के प्रतिनिधियों के साथ आयोजित की गई थी।
केंद्रीय पर्यटन एवं संस्कृति और पूर्वोत्तर क्षेत्र विकास  मंत्री श्री जी. किशन रेड्डी आज हरियाणा राजभवन में अधिकारियों के साथ बैठक के दौरान
केंद्रीय पर्यटन एवं संस्कृति और पूर्वोत्तर क्षेत्र विकास  मंत्री श्री जी. किशन रेड्डी आज हरियाणा राजभवन में पंजाब, हरियाणा और केंद्र शासित प्रदेश चंडीगढ़ के पर्यटन विभाग के अधिकारियों के साथ समीक्षा बैठक के दौरान
केंद्रीय मंत्री ने अधिकारियों को स्मारकों की सुरक्षा और संरक्षण के लिए कॉर्पोरेट सामाजिक उत्तरदायित्व  के तहत कॉर्पोरेट क्षेत्र में शामिल होने का भी आह्वान किया। श्री रेड्डी ने कहा कि पर्यटन क्षेत्र में अधिकतम लाभ प्राप्त करने के लिए केंद्र और राज्य सरकारों के विभिन्न कार्यक्रमों के बीच तालमेल बनाने की जरूरत है। उन्होंने 'आजादी का अमृत महोत्सव' को एक ब्रांड के रूप में बढ़ावा देने पर जोर दिया और पर्यटन क्षेत्र को बढ़ावा देने के लिए सोशल मीडिया को एक उपकरण के रूप में उपयोग करने की आवश्यकता पर जोर दिया।
श्री किशन रेड्डी ने बताया कि पर्यटन मंत्रालय ने पंजाब में आनंदपुर साहिब - फतेगढ़ साहिब - चमकौर साहिब – फिरोजपुर – अमृतसर – खतकरकलां – कलानौर - पटियाला के विकास के लिए स्वदेश दर्शन के तहत एक हेरिटेज सर्किट को मंजूरी दी है।
केंद्रीय पर्यटन मंत्रालय ने पंजाब और हरियाणा के लिए स्वदेश दर्शन और प्रसाद योजनाओं के तहत विभिन्न परियोजनाओं को मंजूरी दी है जिसमें कृष्णा सर्किट, पंचकूला में नाडा साहिब गुरुद्वारा और माता मनसा देवी मंदिर का विकास, अमृतसर में करुणा सागर वाल्मीकि स्थल का विकास, अमृतसर रेलवे स्टेशन / कुरुक्षेत्र रेलवे स्टेशन में पर्यटक सुविधाएं, मेलों और त्योहारों के लिए वित्तीय सहायता आदि शामिल हैं।
पंजाब में पर्यटन संबंधी योजनाओं के विवरण के लिए यहां क्लिक करें
हरियाणा में पर्यटन संबंधी योजनाओं के विवरण के लिए यहां क्लिक करें
भारतीय प्रतिस्पर्धा आयोग
सीसीआई ने आईसीआईसीआई लोम्बार्ड द्वारा भारती एक्सा के सामान्य बीमा व्यवसाय के अधिग्रहण को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31  के तहत आईसीआईसीआई लोम्बार्ड जनरल इंश्योरेंस कंपनी लिमिटेड  द्वारा भारती एक्सा जनरल इंश्योरेंस कंपनी लिमिटेड  के सामान्य बीमा व्यवसाय के अधिग्रहण को मंजूरी दी।
आईसीआईसीआई लोम्बार्ड एक सामान्य बीमा कंपनी है, जो भारतीय बीमा विनियामक और विकास प्राधिकरण  के साथ पंजीकृत है और जो कई वितरण चैनलों के माध्यम से वाहन, स्वास्थ्य, अग्नि, व्यक्तिगत दुर्घटना, समुद्री, इंजीनियरिंग और देयता बीमा सहित सामान्य बीमा उत्पादों की एक व्यापक और विविधतापूर्ण श्रंखला के साथ बीमा व्यवसाय में कार्यरत है।
भारती एक्सा आईआरडीएआई के साथ पंजीकृत एक सामान्य बीमा कंपनी है और यह भारती जनरल वेंचर्स प्राइवेट लिमिटेड  और सोसाइटी ब्यूजन  का संयुक्त उद्यम है। यह अपने ग्राहकों को वाहन, स्वास्थ्य, यात्रा, फसल और गृह बीमा सहित सामान्य बीमा उत्पाद प्रदान करती है।
प्रस्तावित संयोजन के अनुसार, भारती एक्सा के पूरे सामान्य बीमा कारोबार को आईसीआईसीआई लोम्बार्ड में अलग करने  के माध्यम से हस्तांतरित किया जाएगा और इसके बदले में आईसीआईसीआई लोम्बार्ड, भारती एक्सा को शेयर जारी करेगी।
आयोग का विस्तृत आदेश जल्द ही जारी किया जायेगा।
कृषि एवं किसान कल्याण मंत्रालय
केंद्रीय कृषि मंत्री श्री तोमर व वर्ल्ड फूड प्रोग्राम के कार्यकारी निदेशक श्री डेविड बेस्ली के बीच हुई बैठक
कृषि व खाद्य क्षेत्र में भारत के काम की वर्ल्ड फूड प्रोग्राम के कार्यकारी निदेशक ने की सराहना
केंद्रीय कृषि एवं किसान कल्याण मंत्री श्री नरेंद्र सिंह तोमर और वर्ल्ड फूड प्रोग्राम  के कार्यकारी निदेशक श्री डेविड बेस्ली के बीच आज नई दिल्ली में बैठक हुई। इस दौरान श्री बेस्ली ने कृषि एवं खाद्य क्षेत्र में भारत के कामकाज की खुलकर सराहना करते हुए अपेक्षा व्यक्त की कि वर्ल्ड फूड प्रोग्राम के साथ मिलकर दुनिया में खाद्यान्न की सुचारू आपूर्ति के लिए भारत अपना सहयोग प्रदान करता रहे।
श्री तोमर ने श्री बेस्ली सहित वर्ल्ड फूड प्रोग्राम के प्रतिनिधिमंडल का स्वागत करते हुए कहा कि भारत व डब्ल्यूएफपी खाद्य सुरक्षा सुनिश्चित करने के लिए कृषि क्षेत्र में 1968 से घनिष्ठता से काम कर रहे हैं। श्री तोमर ने किसानों के कल्याण के लिए प्रधानमंत्री श्री नरेंद्र मोदी के नेतृत्व में भारत सरकार द्वारा चलाई जा रही विभिन्न योजनाओं का जिक्र करते हुए कहा कि हमारी सार्वजनिक वितरण प्रणाली  के माध्यम से सरकार ने कोरोना महामारी के संकटकाल में भारत की 80 करोड़ लोगों को मुफ्त अनाज वितरित किया, वहीं वसुधैव कुटुम्बकम् की भारत की प्राचीन परंपरा व महत्व को दर्शाते हुए श्री तोमर ने कहा कि भारत ने अपनी घरेलू आवश्यकताओं की पूर्ति करने के अलावा दुनिया के अनेक देशों को भी खाद्यान्न उपलब्ध कराया है।
श्री बेस्ली ने कृषि क्षेत्र के विकास व खाद्य सुरक्षा पर डब्ल्यूएफपी व भारत के काम पर संतोष व्यक्त किया, साथ ही भारत की प्रगति के लिए सराहना करते हुए कहा कि वे यूएस कांग्रेस की आगामी बैठक में कृषि क्षेत्र में भारतीय प्रयासों के बारे में बताएंगे। श्री तोमर द्वारा यह बताने पर कि अगले वर्ष अंतरराष्ट्रीय पोषक-अनाज वर्ष भारत की अगुवाई में मनाया जाएगा, श्री बेस्ली ने इस संबंध में डब्ल्यूएफपी की ओर से पूर्ण सहयोग का आश्वासन दिया।
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने देश भर में टमाटर की उपलब्धता और मूल्यो की समीक्षा की
टमाटर के मूल्यो में नियंत्रण के लिए महत्वपूर्ण निर्णय
(दिल्ली-एनसीआर सहित देश के कुछ भागो में टमाटरो के बढ़ते हुए मूल्यों पर विचार विमर्श करने के लिए उपभोक्ता मामलो के सचिव ने आज अंतर-मंत्रालय बैठक की अध्यक्षता की। बैठक में टमाटर के मूल्यो में नियत्रंण के लिए निम्नलिखित महत्वपूर्ण निर्णय लिए गए
1. कृषि और किसान कल्याण मंत्रालय के प्रतिनिधि ने सूचित किया कि महाराष्ट्र और कर्नाटक में लगातार बारिश के कारण आपूर्ति में असर पड़ा है और मानसून के कम होने के कारण अगले दस दिनो में आपूर्ति सामान्य हो जाएगी
2. दिल्ली में टमाटर की उपलब्धता पर नियंत्रण के लिए सफल दिल्ली में अपने सभी ब्रिकी केंद्रो पर 25 रूपए में 200 ग्राम टमाटर का गाड़ा गूदा प्रदान करेगा। यह आठ सौ ग्राम टमाटर के बराबर होगा। इसके साथ ही 85 रूपए में 825 ग्राम टमाटर का गूदा भी उपलब्ध रहेगा जो कि 2.5 किलो टमाटर के बराबर होगा। यह 11 अक्टबर,2019 से सभी बूथ पर उपलब्ध होगा।
3. टमाटर उत्पादक राज्यो से दिल्ली सहित कम आपूर्ति वाले राज्यो में आपूर्ति बढ़ाने का अनुरोध किया गया है जिससे उपलब्धता बढे और मूल्य नियंत्रण में रहें।टमाटर उत्पादक राज्यो को नियमित आपूर्ति सुनिश्चित करने के लिए नियमित रूप से एपीएमसी,व्यापारिको और परिवाहको से बातचीत करने के लिए कहा गया है। इन महत्वपूर्ण निर्णय के संबंध में चार बड़े टमाटर उत्पादक राज्यो महाराष्ट्र,कर्नाटक,हिमाचल प्रदेश और आंध्रप्रदेश को सूचित किया गया ताकि मूल्य सामान्य रहें और आपूर्ति तुरंत बढ़ाई जाए।
स्वास्थ्य एवं परिवार कल्याण मंत्रालय
डा. हर्षवर्धन ने कोविड-19 से निपटने की तैयारियों का जायजा लेने के लिए डा. राममनोहर लोहिया और सफदरजंग अस्पतालों का दौरा किया; साथ ही मरीजों से भी बात की
राममनोहर लोहिया अस्पताल का ट्रॉमा सेंटर समर्पित कोविड-19 एकांत वार्ड के रुप में काम करेगा
सफदरजंग अस्पताल में सुपर स्पेशिऐलेटी ब्लॉक को विशिष्ट कोविड-19 प्रबंधन केन्द्र में बदला गया
केन्द्रीय स्वास्थ्य और परिवार कल्याण मंत्री डॉ. हर्षवर्धन ने आज डॉ.राममनोहर लोहिया और सफदरजंग अस्पतालों का दौरा किया और कोविड-19 से मुकाबला करने की तैयारियों का व्यक्तिगत रूप सेजायजा लिया।
डॉ.राममनोहर लोहिया अस्पताल में, केन्द्रीय मंत्री ने फ्लू कॉर्नर, आपातकालीन देखभाल केन्द्र, ट्रॉमा सेंटर ब्लॉक और कोरोना स्क्रीनिंग सेंटर का दौरा किया। इन केन्द्रों के कामकाज का निरीक्षण करने के बाद, स्वास्थ्य मंत्री ने स्क्रीनिंग प्रक्रिया की गति पर संतोष व्यक्त किया। उन्होंने माइक्रोबायोलॉजी विभाग का भी दौरा किया, जो प्रतिदिन बड़ी संख्या में नमूने ले रहा है, जहां उन्होंने नमूने लेने और वैज्ञानिक परीक्षण की प्रक्रिया का सूक्ष्मता से अवलोकन किया। उन्होंने उचित संक्रमण नियंत्रण प्रोटोकॉल का पालन करने के लिए विभाग की सराहना की जिसके कारण परीक्षण के परिणामों में सटीकता और साथ ही प्रामाणिकता सुनिश्चित हुई है। मरीजों को अलग रखने के बिस्तरों की बढ़ती आवश्यकता को ध्यान में रखते हुए, डॉ. हर्षवर्धन ने कहा कि डॉ. राममनोहर लोहिया अस्पताल का ट्रॉमा सेंटर समर्पित कोविड-19 एकांत वार्ड के रूप में कार्य करेगा।
इसके बाद, केन्द्रीय मंत्री ने सफदरजंग अस्पताल का दौरा किया, जहां उन्होंने सुपर स्पेशिऐलेटी ब्लॉक में उपलब्ध सुविधाओं की विस्तारसे समीक्षा की, जिसे अत्याधुनिक कोविड-19 एकांत प्रबंधन केन्द्र में बदल दिया गया है, जिसमें 400 एकांत और 100 आईसीयू बिस्तरेशामिल हैं।
दो अस्पतालों में प्रबंधन और उपचार करा रहे रोगियों की विस्तृत समीक्षा के दौरान, डॉ. हर्षवर्धन ने कोविड-19 से पीडि़त मरीजों का इलाज कर रहे डॉक्टरों, नर्सों, अस्पताल और स्वच्छता कर्मचारियों को संबोधित करते हुए कहा कि वे मरीजों को तत्काल राहत प्रदान करने और स्वास्थ्य बुनियादी ढांचा क्षेत्र में जगह बनाने के लिए अथक परिश्रम कर रहे हैं। उन्होंने देश में कोविड -19 के प्रभावों को लेकर स्वास्थ्य क्षेत्र के सामने आ रही चुनौतियों की भी चर्चा की। उन्होंने स्वास्थ्य क्षेत्र से जुड़े कर्मियों से अपनी कड़ी मेहनत जारी रखने के लिए कहा क्योंकि यह सब मानवता की सेवा के लिए है। देश में डॉक्टरों, और अन्य स्वास्थ्य देखभाल पेशेवरों के समर्पित और एकाग्रता से काम करने का अभिवादन करते हुए, उन्होंने कहा कि देश को अपने समर्पित स्वास्थ्य पेशेवरों पर गर्व है। उन्होंने कहा कि कोविड-19 महामारी ने लगभग पूरी दुनिया को जकड़ रखा है। हमने प्रधान मंत्री की नियमित निगरानी और मार्गदर्शन के साथ-साथ अपने स्वास्थ्य योद्धाओं की त्वरित कार्रवाई और सहयोग के कारण भारत में इस पर प्रभावी ढंग से अंकुश लगाने की कोशिश की है। उन्होंने कहा कि कोविड-19 के खिलाफ लड़ाई को स्वच्छता की कुछ बुनियादी बातों को ध्यान में रखकर लड़ा जा सकता है। इसमें नियमित रूप से और उचित तरीके से हाथ धोना, चेहरे और आंखों को छूने से बचाना और एक दूसरे से दूरी बनाए रखना  शामिल है। उन्होंने कहा कि माननीय प्रधान मंत्री ने राष्ट्र के नाम अपने प्रसारण में इन आवश्यक सावधानियों को आज फिर से दोहराया है।
डॉ. हर्षवर्धन ने कहा कि कोविड-19 के प्रभाव को रोकने के लिए लॉकडाउन एक उपयुक्त अवसर है जहां बीमारी को फैलने से रोकने के लिए घर पर रहकर सभी का योगदान सामूहिक रूप से एक महत्वपूर्ण अस्त्र है।
प्रधानमंत्री कार्यालय
भारत द्वारा 100 करोड़ टीकाकरण का लक्ष्य हासिल करने पर प्रधानमंत्री ने विश्व के राजनेताओं को उनकी शुभकामनाओं के लिए धन्यवाद दिया
प्रधानमंत्री श्री नरेन्द्र मोदी ने भारत द्वारा 100 करोड़ टीकाकरण का लक्ष्य हासिल करने पर विश्व के राजनेताओं को उनकी शुभकामनाओं के लिए धन्यवाद दिया है।
प्रधानमंत्री ने भूटान के प्रधानमंत्री के एक ट्वीट के जवाब में कहा;
"इस ऐतिहासिक अवसर पर ल्योनचेन डॉ. लोटे त्शेरिंग को करुणा भरे शब्दों के लिए धन्यवाद।
हम भूटान के साथ अपनी मित्रता को गहरी भावना के साथ संजोते हैं!
भारत,पड़ोसी क्षेत्र और दुनिया के साथ मिलकर कोविड-19 के खिलाफ लड़ाई के लिए प्रतिबद्ध है।"
प्रधानमंत्री ने श्रीलंका के राष्ट्रपति के एक ट्वीट के जवाब में कहा;
"धन्यवाद मेरे दोस्त @PresRajapaksa। श्रीलंका से कुशीनगर के लिए पहली अंतरराष्ट्रीय उड़ान और हमारे टीकाकरण अभियान जैसे हाल में शुरू किये गए कार्यक्रम हमारे विविधतापूर्ण संबंधों को और मजबूत करेंगे तथा दोनों देशों के लोगों के बीच भाईचारे की भावना व आपसी संवाद को बढ़ाएंगे।"
मालदीव के राष्ट्रपति के एक ट्वीट के जवाब में, प्रधानमंत्री ने कहा;
"आपकी शुभकामनाओं के लिए धन्यवाद राष्ट्रपति @ibusolih।
मालदीव में टीकाकरण अभियान की प्रगति को देखकर मुझे प्रसन्नता हो रही है।
पड़ोसी और करीबी दोस्तों के रूप में, कोविड -19 पर काबू पाने के लिए हमारी साझेदारी के अच्छे परिणाम मिल रहे हैं।"
इज़राइल के प्रधानमंत्री के एक ट्वीट के जवाब में, प्रधानमंत्री ने कहा;
"धन्यवाद, पीएम @naftalibennett। आपके गर्मजोशी भरे शब्दों की सराहना करता हूँ। यह उपलब्धि भारत के वैज्ञानिकों, स्वास्थ्यकर्मियों और नवाचार के क्षेत्र में काम करने वाले लोगों द्वारा हासिल की गयी है, जो अपने इजरायली समकक्षों के साथ, हमारी ज्ञान-आधारित रणनीतिक साझेदारी की आधारशिला का निर्माण कर रहे हैं।"
मलावी के राष्ट्रपति के एक ट्वीट के जवाब में प्रधानमंत्री ने कहा;
"भारत द्वारा #VaccineCentury का लक्ष्य हासिल करने पर महामहिम @LAZARUSCHAKWERA को उनकी शुभकामनाओं के लिए धन्यवाद।
वैक्सीन की उपलब्धता महामारी के खिलाफ लड़ाई में सबसे महत्वपूर्ण है। इस कार्य में हम एक साथ हैं।"
एमजी/एएम/जेके
(
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 215.98 करोड़ खुराक  दी गई
- पिछले 24 घंटों में 31,09,550 खुराक दी गई
- भारत में इस समय सक्रिय मामलों की संख्या 46,389
- सक्रिय मामले 0.1 प्रतिशत
- मरीजों के स्वस्थ होने की दर इस समय 98.71 प्रतिशत
- पिछले 24 घंटों में 5,748 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,39,41,840 हुई
- पिछले 24 घंटों में 6,422 नये मामले दर्ज
- दैनिक पॉजिटिविटी दर 2.04 प्रतिशत
- साप्ताहिक पॉजिटिविटी दर 1.71 प्रतिशत
- अब तक कुल 89.06 करोड़ जांच की जा चुकी हैं; पिछले 24 घंटों में 3,14,692 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
प्रधानमंत्री कार्यालय
प्रधानमंत्री 5 सितंबर को राष्ट्रीय शिक्षक पुरस्कार, 2022 के विजेताओं से बातचीत करेंगे
शिक्षक दिवस के अवसर पर प्रधानमंत्री श्री नरेंद्र मोदी 5 सितंबर, 2022 को शाम 4:30 बजे 7 लोक कल्याण मार्ग पर राष्ट्रीय शिक्षक पुरस्कार, 2022 के विजेताओं से बातचीत करेंगे।
राष्ट्रीय शिक्षक पुरस्कार का उद्देश्य देश के बेहतरीन शिक्षकों के अद्वितीय योगदान को सेलिब्रेट करना और उनका सम्मान करना है, जिन्होंने अपनी प्रतिबद्धता और कड़ी मेहनत से न केवल स्कूली शिक्षा की गुणवत्ता में सुधार किया है बल्कि अपने छात्रों के जीवन को भी समृद्ध किया है।
राष्ट्रीय शिक्षक पुरस्कार, प्राथमिक और माध्यमिक विद्यालयों में कार्यरत मेधावी शिक्षकों को सार्वजनिक मान्यता प्रदान करता है। इस पुरस्कार के लिए इस साल देश भर से 45 शिक्षकों का चयन, तीन चरण की एक कठोर और पारदर्शी ऑनलाइन प्रक्रिया के माध्यम से किया गया है।
प्रधानमंत्री कार्यालय
प्रधानमंत्री श्री नरेन्द्र मोदी और कनाडा के प्रधानमंत्री महामहिम जस्टिन ट्रूडो के बीच टेलीफोन पर बातचीत
प्रधानमंत्री श्री नरेन्द्र मोदी ने कनाडा के प्रधानमंत्री महामहिम जस्टिन ट्रूडो के साथ टेलीफोन पर बातचीत की।
दोनों नेताओं ने एक दूसरे को अपने देशों में कोविड-19 महामारी से संबंधित परिस्थिति के बारे में जानकारी दी और स्वास्थ्य एवं आर्थिक संकट से निपटने के लिए अंतर्राष्ट्रीय सहयोग की संभावनाओं पर भी चर्चा की।
दोनों ही नेता इस बात पर सहमत हुए कि कोविड-19 के बाद की दुनिया में वैश्विक संवाद में मानवीय मूल्यों को आगे बढ़ाने समेत बेहतर कार्यों के लिए भारत– कनाडा साझेदारी एक अहम शक्ति बन सकती है।
दोनों नेताओं ने विश्व स्वास्थ्य संगठन समेत बहुपक्षीय संस्थानों को मजबूत करने की आवश्यकता पर जोर दिया। इसके साथ ही उन्होंने स्वास्थ्य, सामाजिक, आर्थिक और राजनीतिक मुद्दों पर विभिन्न अंतर्राष्ट्रीय मंचों पर साथ मिलकर काम करने पर भी सहमति व्यक्त की।
प्रधानमंत्री मोदी ने कनाडा के अधिकारियों द्वारा हाल के दिनों में कनाडा में भारतीय नागरिकों को दी गई सहायता और उनको वापस देश भेजने की सुविधा देने की सराहना की। इसी तरह, प्रधानमंत्री ट्रूडो ने कनाडा के नागरिकों की भारत से वापसी के लिए दी गई सुविधा पर भी प्रसन्नता व्यक्त की।
दोनों नेताओं ने आने वाले दिनों में आपसी विचार-विमर्श को जारी रखने पर सहमति व्यक्त की। दोनों नेता इस बात पर सहमत थे कि लोकतांत्रिक मूल्यों के साथ जुड़ी बड़ी अर्थव्यवस्था के तौर पर भारत और कनाडा के बीच कई वैश्विक मुद्दों पर स्वाभाविक सामंजस्य है।
एसजी/एएम/एसके
(
विज्ञान एवं प्रौद्योगिकी मंत्रालय
विज्ञान और प्रौद्योगिकी विभाग के वर्तमान और पूर्व सचिवों ने भारत में बड़े बदलाव लाने की डीएसटीकी योजनाओं की रूप रेखा पर चर्चा की
विज्ञान और प्रौद्योगिकी विभाग  के पचास वर्ष पूरे होने के अवसर पर आयोजित स्वर्ण जयंती के उपलक्ष्य में “डीएसटी के पचास स्वर्णिम वर्ष” विषय पर आयोजित पैनल चर्चा में विभाग के पूर्व और वर्तमान दोनों सचिवों ने विभाग द्वारा अब तक हासिल की गई महत्वपूर्ण उपलब्धियों तथा भविष्य के रोडमैपपर चर्चा की।
“डीएसटी के पूर्व सचिव और वर्तमान में केन्द्र सरकार के प्रधान वैज्ञानिक सलाहकार के विजयराघवन ने पैनल चर्चा में कहा“देश के हर क्षेत्र में डीएसटी का गहरा और व्यापक प्रभाव रहा है। जिससे यह सही मायने में विज्ञान और प्रौद्योगिकी के माध्यम से भारत में बड़ा परिवर्तन लाने वाली एजेंसी के रूप में है।
भारत के लिए विज्ञान के क्षेत्र में काफी तरक्की कर चुके देशों के समकक्ष खड़ा होने के लिए अपनी बौद्धिक क्षमताओं का भरपूर इस्तेमाल करना चाहिए। इसे हमारे जीडीपी के अनुपात में होना चाहिए। प्रौद्योगिकी के विभिन्न विषयों को देखते हुए, भारत को यह भी देखना होगा कि क्या मौलिकता के लिए कोई जगह है जो इन क्षेत्रों में निवेश के मामले में हमारी साख बना सकती है।”
डीएसटी सचिव प्रोफेसर आशुतोष शर्मा ने कहा कि डीएसटी की स्थापना भारत में विज्ञान, प्रौद्योगिकी और नवाचार के क्षेत्र में एक बड़ी घटना रही लिए। यह भारत में एसएंडटी के बहुत व्यापक हितधारक आधार से जुड़ा है जिसकी पहुंच स्कूली छात्रों से लेकर पीएचडी कर रहे युवा वैज्ञानिकों, अनुसंधान एवं विकास प्रयोगशालाओं, विश्वविद्यालयों और कॉलेजों तक है।
उन्होंने डीएसटी द्वारा कुछ बड़ी संस्थाएं बनाए जाने के बारे में विस्तार से बताते हुए कहा कि- स्वदेशी प्रौद्योगिकियों के व्यावसायीकरण को बढ़ावा देने के लिए विज्ञान और इंजीनियरिंग अनुसंधान बोर्ड  तथा कई वैज्ञानिकों को सशक्त बनाने में अहम भूमिका अदा करने वाले प्रौद्योगिकी विकास बोर्ड  का गठन इनमें शामिल है। उन्होंने कहा कि विभाग की ओर से पिछले पांच दशक में जो बुनियाद रखी गई है और जो मानव संसाधन तैयार किया गया है उन्हें तेजी के साथ किस तरह से सक्रिय किया जा सकता है यह कोविड महामारी के दौरान देखा गया है।
2006-2014 दौरान डीएसटी के सचिव रहे प्रोफेसर टी रामासामी ने कहा कि डीएसटी ने भारतीय विज्ञान प्रणाली के लिए प्राणवायु या ऑक्सीजन की भूमिका निभाई है। ऐसे में डीएसटी को देश के विज्ञान और प्रौद्योगिकी की नयी नीति का लाभ उठाते हुए वंचित और और हाशिये पर जी रहे लोगों तक अपनी पहुंच बनानी चाहिए।
डीएसटी के  के दौरान सचिव रहे प्रोफेसर वीएस राममूर्ति ने अपनी यादों को साझा करते हुए कहा “किसी भी शैक्षणिक संस्थान के बाहर टेक्नोलॉजी बिजनेस इन्क्यूबेटर की स्थापना करने की शुरुआत हमने ही की थी और अब इस वर्ष 100 और ऐसे इनक्यूबेटर सीएसटी द्वारा स्थापित किए जाएंगे। यह एक ऐसा पैमाना है जिसमें हम आगे बढ़ना चाहते हैं।”
उन्होंने कहा “हमें अपनी आबादी के अनुरूप पर्याप्त संख्या में शोधकर्ताओं और प्रौद्योगिकीविदों की आवश्यकता है। कोविड महामारी ने हमें दिखाया है कि हमारी तकनीकी ताकत जरुरत के समय किस तरह से जींवत होकर काम आती है। यही वह ताकत है जो हमें आगे ले जाएगी।”
डीएसटी के पचास वर्ष पूरे होने के उपलक्ष्य में आयोजित कार्यक्रमों की श्रृंखला के हिस्से के तौर पर आज की परिचर्चा वर्चुअल माध्यम से राष्ट्रीय विज्ञान एंव प्रौद्योगिकी आयोग-सीएसटी द्वारा आयोजित की गई थी जो भारत सरकार के विज्ञान और प्रौद्योगिकी विभाग तथा विज्ञान प्रसार का एक प्रभाग है।
सड़क परिवहन एवं राजमार्ग मंत्रालय
श्री नितिन गडकरी ने देश में सड़क परियोजनाओं का बीमा कराने का आह्वान किया; हिट-एंड-रन मामलों में मोटर वाहन दुर्घटना कोष बनाने पर विचार
केन्द्रीय सड़क परिवहन एवं राजमार्ग और एमएसएमई मंत्री श्री नितिन गडकरी ने देश की सड़क परियोजनाओं को बीमा के दायरे में लाने का आह्वान किया है। उन्होंने कहा कि विश्व भर में कई देश बुनियादी ढांचागत या अवसंरचना परियोजनाओं का बीमा कराने की प्रथा पर अमल कर रहे हैं, जिनमें कनाडा, ऑस्ट्रेलिया, अमेरिका, दक्षिण अफ्रीका और ब्रिटेन शामिल हैं।
आज नई दिल्ली में ‘मोटर वाहन बीमा और सड़क सुरक्षा’ विषय पर आयोजित एक कार्यशाला को संबोधित करते हुए श्री गडकरी ने यह जानकारी दी कि उच्चतम न्यायालय ने सभी नये दुपहिया वाहनों के लिए पांच वर्षों का थर्ड पार्टी बीमा कराना अनिवार्य कर दिया है। इसी तरह कारों एवं वाणिज्यिक वाहनों के लिए तीन वर्षों का थर्ड पार्टी बीमा कराना अनिवार्य कर दिया गया है। इसमें चूक होने की स्थिति में 2000 रुपये तक का जुर्माना लगाने का प्रावधान है। थर्ड पार्टी बीमा के तहत दुर्घटना के शिकार व्यक्ति को मुआवजा देने की जिम्मेदारी टक्कर मारने वाले वाहन के मालिक के बजाय बीमा कंपनी की हो जाती है।
केन्द्रीय सड़क परिवहन एवं राजमार्ग और एमएसएमई मंत्री श्री नितिन गडकरी 28 जनवरी, 2020 को नई दिल्ली में ‘मोटर वाहन बीमा और सड़क सुरक्षा’ विषय पर आयोजित कार्यशाला को संबोधित करते हुए
श्री गडकरी ने बीमा के महत्व को रेखांकित करते हुए कहा कि बीमा से जुड़े तौर-तरीकों में मामूली प्रक्रियागत बदलाव लाकर सड़क हादसों के कारण होने वाली मौतों की संख्या में उल्लेखनीय कमी सुनिश्चित की जा सकती है। उन्होंने कहा कि उनका मंत्रालय एक ‘मोटर वाहन दुर्घटना कोष’ बनाने पर विचार कर रहा है, जिससे हिट-एंड-रन मामलों में दिए जाने वाले मुआवजे का वित्त पोषण होगा। उन्होंने कहा कि इस कोष का उपयोग दुर्घटना का शिकार होने वाले लोगों के उपचार में किया जाएगा। श्री गडकरी ने कहा कि हिट-एंड-रन मामलों में मुआवजा राशि को बढ़ाकर 2 लाख रुपये कर दिया गया है, जबकि इस तरह के मामलों में घायल होने वाले लोगों के लिए मुआवजा राशि 50,000 रुपये है। श्री गडकरी ने कहा कि मोटर वाहन अधिनियम में दुर्घटना का शिकार होने वाले लोगों की मदद करने वाले की रक्षा करने का प्रावधान किया गया है। उन्होंने कहा कि सरकार इस तरह के मामलों में परेशानी से बचाने के लिए डॉक्टरों, नर्सों एवं अन्य चिकित्सा कर्मचारियों की रक्षा के लिए भी प्रावधान बनाने पर विचार कर रही है।
केन्द्रीय सड़क परिवहन एवं राजमार्ग और एमएसएमई मंत्री श्री नितिन गडकरी, सड़क परिवहन एवं राजमार्ग मंत्रालय में सचिव डॉ. संजीव रंजन और सड़क परिवहन एवं राजमार्ग मंत्रालय में विशेष सचिव श्रीमती लीना नंदन 28 जनवरी, 2020 को नई दिल्ली में मोटर वाहन बीमा एवं सड़क सुरक्षा पर आयोजित कार्यशाला के दौरान ‘सड़क सुरक्षा’ पुस्तिकाओं का विमोचन करते हुए।
इस अवसर पर ‘बच्चों के लिए सड़क सुरक्षा गाइड’ और ‘सड़क सुरक्षा एवं सुरक्षित ड्राइविंग’ के शीर्षक वाली दो विशेष पुस्तिकाओं का विमोचन किया गया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 141.37 करोड़ कोविड रोधी टीके लगाए जा चुके हैं
भारत में वर्तमान में 76,766 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.22 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.40 प्रतिशत,मार्च 2020 के बाद से सबसे अधिक
पिछले 24 घंटों के दौरान 7,091 रोगी स्वस्थ हुए, देश भर में अभी तक कुल 3,42,30,354 मरीज स्वस्थ हुए
बीते चौबीस घंटे के दौरान 6,987 नए मामले सामने आए
दैनिक पॉजिटिविटी दर 0.74 प्रतिशत है,पिछले 83 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.62 प्रतिशत है; पिछले 42 दिनों से 1 प्रतिशत से कम है
अभी तक कुल 67.19 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
108
|
|
42
|
|
2
|
|
दिल्ली
|
|
79
|
|
23
|
|
3
|
|
गुजरात
|
|
43
|
|
10
|
|
4
|
|
तेलंगाना
|
|
41
|
|
10
|
|
5
|
|
केरल
|
|
38
|
|
1
|
|
6
|
|
तमिल नाडु
|
|
34
|
|
0
|
|
7
|
|
कर्नाटक
|
|
31
|
|
15
|
|
8.
|
|
राजस्थान
|
|
22
|
|
19
|
|
9.
|
|
पश्चिम बंगाल
|
|
6
|
|
1
|
|
10.
|
|
हरियाणा
|
|
4
|
|
2
|
|
11.
|
|
ओडिसा
|
|
4
|
|
0
|
|
12.
|
|
आंध्र प्रदेश
|
|
4
|
|
1
|
|
13.
|
|
जम्मू-कश्मीर
|
|
3
|
|
3
|
|
14.
|
|
उत्तर प्रदेश
|
|
2
|
|
2
|
|
15.
|
|
चंडीगढ़
|
|
1
|
|
0
|
|
16.
|
|
लद्दाख
|
|
1
|
|
1
|
|
17.
|
|
उत्तराखंड
|
|
1
|
|
0
|
|
|
|
कुल
|
|
422
|
|
130